Oficiālais Vēstnesis L 192 , 24/07/1999 Lpp. 0060 - 0061



Komisijas Lēmums (1999. gada 7. jūlijs) par kopīgiem tehniskiem noteikumiem attiecībā uz uzlabotu bezvadu ciparsignālu telekomunikāciju (DECT) iekārtām, ko pieslēdz integrēto pakalpojumu ciparsignālu tīklam (ISDN) (2. versija) (paziņots ar dokumenta numuru C(1999) 2027) (Dokuments attiecas uz EEZ) (1999/498/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju galiekārtām un zemes satelītu staciju iekārtām, tostarp par to atbilstības savstarpējo atzīšanu [1], un jo īpaši tās 7. panta 2. punkta otro ievilkumu, (1) tā kā Komisija ir pieņēmusi pasākumus, ar ko identificē to galiekārtu veidu, attiecībā uz kuru ir vajadzīgi kopīgi tehniski noteikumi, kā arī pieņēmusi paziņojumu par saistīto darbības jomu saskaņā ar 7. panta 2. punkta pirmo ievilkumu; (2) tā kā ir jāpieņem atbilstīgi saskaņoti standarti vai to daļas, ar ko īsteno pamatprasības, kuras jātransformē kopīgos tehniskos noteikumos; (3) tā kā, lai ražotājiem nodrošinātu nepārtrauktu pieeju tirgiem, ir jānosaka pārejas pasākumi attiecībā uz iekārtām, kas apstiprinātas saskaņā ar valsts modeļa apstiprināšanas noteikumiem; (4) tā kā Telekomunikāciju iekārtu apstiprinājuma komitejai (ACTE) ir iesniegts priekšlikums saskaņā ar 29. panta 2. punktu; (5) tā kā kopīgie tehniskie noteikumi, kas jāpieņem ar šo lēmumu, ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šis lēmums attiecas uz galiekārtām, kas paredzētas pieslēgšanai publiskam telekomunikāciju tīklam un uz ko attiecas 2. panta 1. punktā noteiktā saskaņotā standarta darbības joma. 2. Ar šo lēmumu paredz kopīgus tehniskus noteikumus par pievienojuma prasībām DECT iekārtām, kuras pieslēdz ISDN. 2. pants 1. Kopīgie tehniskie noteikumi iekļauj saskaņoto standartu, ko sagatavojusi attiecīgā standartizācijas iestāde, lai vajadzīgajā apmērā īstenotu pamatprasības, kas minētas Direktīvas 98/13/EK 5. panta c) līdz g) apakšpunktā. Norāde uz minēto standartu ir izklāstīta I pielikumā, izņemot II pielikumā uzskaitītās prasības. 2. Galiekārtas, uz kurām attiecas šis lēmums, atbilst vai nu kopīgiem tehniskiem noteikumiem, kas minēti 1. punktā, vai arī pārmaiņus kopīgiem tehniskiem noteikumiem, kuri paredzēti Komisijas Lēmumos 98/515/EK [2] un 97/523/EK [3] vai 1999/310/EK [4]. Turklāt tās atbilst pamatprasībām, kas minētas Direktīvas 98/13/EK 5. panta a) un b) apakšpunktā, un visu citu piemērojamo direktīvu prasībām, jo īpaši Padomes Direktīvu 73/23/EEK [5] un 89/336/EEK [6] prasībām. 3. pants Pilnvarotās iestādes, kas izraudzītas, lai veiktu Direktīvas 98/13/EK 10. pantā minētās procedūras — attiecībā uz galiekārtām, uz kurām attiecas šā lēmuma 1. panta 1. punkts — izmanto vai nodrošina to, ka izmanto I pielikumā minēto saskaņoto standartu no šā lēmuma spēkā stāšanās brīža vai arī pārmaiņus saskaņotos standartus, kas minēti pielikumos Lēmumiem 98/515/EK, 97/523/EK vai 1999/310/EK. 4. pants Šis lēmums ir adresēts dalībvalstīm. Briselē, 1999. gada 7. jūlijā Komisijas vārdā — Komisijas loceklis Karel van Miert [1] OV L 74, 12.3.1998., 1. lpp. [2] OV L 232, 19.8.1998., 7. lpp. [3] OV L 215, 7.8.1997., 48. lpp. [4] OV L 119, 7.5.1999., 57. lpp. [5] OV L 77, 26.3.1973., 29. lpp. [6] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Šā lēmuma 2. pantā minētais saskaņotais standarts ir šāds: Digital enhanced cordless telecommunications (DECT); integrated services digital network (ISDN); attachment requirements for terminal equipment for DECT/ISDN interworking profile applications [Uzlabotas bezvadu ciparsignālu telekomunikācijas (DECT); integrēto pakalpojumu ciparsignālu tīkls (ISDN); pievienojuma prasības galiekārtām attiecībā uz DECT/ISDN mijiedarbības lietojumprogrammām] ETSI Eiropas Telekomunikāciju Standartu institūts Sekretariāts EN 301440 V1.2.2 — 1999. gada janvārī (izņemot priekšvārdu) Papildu informācija Eiropas Telekomunikāciju Standartu institūts ir atzīts saskaņā ar Padomes un Eiropas Parlamenta Direktīvu 98/34/EK. Iepriekš minētais saskaņotais standarts ir izstrādāts saskaņā ar pilnvarojumu, kas izsniegts atbilstīgi attiecīgām Padomes un Eiropas Parlamenta Direktīvā 98/34/EK paredzētām procedūrām. Pilnu iepriekš minētā saskaņotā standarta tekstu var iegūt no: European Telecommunications Standards Institute 650 Route des Lucioles F-06921 Sophia-Antipolis Cedex vai European CommissionDGXIII/A.2 — (BU 31, 1/7),Rue de la Loi/Wetstraat 200,B-1049 vai no citām organizācijām, kuras atbildīgas par ETSI standartu izplatīšanu un kuru saraksts atrodams Internetā pēc šādas adreses: www.ispo.cec.be. --------------------------------------------------